**PETAK, 8.5.2020.**

Konačno je stigao kraj tjedna. Riješite današnje zadatke i uživajte u vikendu!

**HRVATSKI JEZIK – Veliko slovo (provjera)**

U vaše pisanke na novu stranicu napišite naslov i sljedeći tekst prepišite pisanim slovima. Sjetite se svih pravila koja vrijede za pisanje velikog slova i na kraju barem 2 puta provjerite jeste li sve dobro napisali. Također pripazite na rečenične znakove. Ovaj zadatak je za ocjenu zato ga rješavajte samostalno i čim završite pošaljite mi na pregled. Pišite uredno i pazite kod prijepisa!

Sretno!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8.5.2020.

Veliko slovo

(provjera)

ZOVEM SE MATIJA KLARIĆ. ŽIVIM U RIJECI, U ULICI SLAVKA KRAUTZEKA. NAJVIŠE VOLIM ŠETATI SA SVOJIM PSOM TERIJEM. ČESTO POSJEĆUJEM PRIJATELJE IZ RAZREDA. IVAN STANUJE U ULICI BRAĆE STARČEVIĆ, A TOMISLAV U LINIĆEVOJ ULICI. PONEKAD PROŠETAMO SVI ZAJEDNO DO CENTRA GRADA. NAJDRAŽI SU NAM KOBLEROV TRG I TRG BANA JOSIPA JELAČIĆA JER SE TAMO UVIJEK NEŠTO DOGAĐA. ZIMSKE PRAZNIKE PROVODIM KOD DJEDA STJEPANA I BAKE ANE U SLAVONSKOM BRODU. LJETI PUTUJEM S RODITELJIMA U ZADAR I ŠIBENIK.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MATEMATIKA – Množenje brojem 7 (udžbenik str. 98. i 99.)**

Obzirom da ste svi uspješno napisali provjeru iz matematike, vrijeme je da krenemo dalje s množenjem. Vjerujem da će množiti brojem 7 biti lako jer vas je učiteljica Sanja već tome poučila.

Prvo trebate riješiti 1. zad. ispod naslova (PONOVIMO), nakon toga pažljivo pročitati matematičku priču, a zatim u matematičku bilježnicu napisati naslov **Množenje brojem 7.**

Nakon naslova preskočiti nekoliko redaka i redom zapisivati množenje sa 7. Ispod toga zamijenite mjesta faktorima.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8.5.2020.

Množenje brojem 7

1 \* 7 = 7 7 \* 1 = 7

2 \* 7 = 7 + 7 = 14 7 \* 2 = 14

3 \* 7 = 7 + 7 + 7 = 21 7 \* 3 = 21

4 \* 7 = 7 + 7 + 7 + 7 = 28 7 \* 4 = 28

5 \* 7 = 7 + 7 + 7 + 7 + 7 = 35 7 \* 5 = 35

6 \* 7 = 7 + 7 + 7 + 7 + 7 + 7 = 42 7 \* 6 = 42

7 \* 7 = 7 + 7 + 7 + 7 + 7 + 7 + 7 = 49 7 \* 7 = 49

8 \* 7 = 7 + 7 + 7 + 7 + 7 + 7 + 7 + 7 = 56 7 \* 8 = 56

9 \* 7 = 7 + 7 + 7 + 7 + 7 + 7 + 7 + 7 + 7 = 63 7 \* 9 = 63

10 \* 7 = 7 + 7 + 7 + 7 + 7 + 7 + 7 + 7 + 7 + 7 = 70 7 \* 10 = 70

Naučimo i **VIŠEKRATNIKE broja 7**. To su brojevi: **7, 14, 21, 28, 35, 42, 49, 56, 63, 70…**

U udžbeniku na str.99. riješite sve zadatke (od 1. do 6.).

BUDITE VRIJEDNI I UČITE TABLICU MNOŽENJA SA 7!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Za **TZK** vam šaljem u posebnom dokumentu jednu tablicu koju trebate uz pomoć roditelja ispuniti. Možete ju isprintati pa ispuniti olovkom ili ispuniti odmah u dokumentu. Nakon što tablicu ispunite, molim da ju poslikate i pošaljete mi.

To je sve za ovaj tjedan.

Puno vas pozdravljam i želim ugodan vikend!

Vaša učiteljica Bojana